Парк імя Міхаіла Паўлава

**Парк імя Міхаіла Паўлава** (народная назва — **Мухля**.

У 2012 г. адміністрацыя Маскоўскага раёна прапанавала мінчукам прыняць удзел у абмеркаванні назвы парка. Меркавалася, што яна павінна мець гістарычныя карані.

Краязнаўцы музея гісторыі раёна «Мой родны кут», прапанавалі некалькі варыянтаў: Вярховіцкі парк (паводле назвы аднайменнага ўрочышча і хутара, які існаваў да 1940 г. прыкладна на тым жа месцы); Старакурганны ці Курганны парк (бо побач у мікрараёне Паўднёвы-Захад размяшчаюцца два старажытныя курганы); Дворыцкі парк (паводле назвы найбліжэйшай былой вёскі Дворышча, некаторыя хаты якой яшчэ стаяць каля парку).

Аднак 15 жніўня 2012 г. Мінскі гарадскі Савет дэпутатаў сваім рашэннем надаў парку імя старшыні Мінгарвыканкама ў 2000—2009 гг. Міхаіла Паўлава.

1 верасня 2012 г., у дзень, калі Міхаілу Паўлаву (1952—2010) павінна было споўніцца 60 гадоў, адбылася ўрачыстая цырымонія адкрыцця парка, у якой прынялі ўдзел старшыня Мінскага гарадскога Савета дэпутатаў Міхаіл Савановіч, намеснік старшыні Мінгарвыканкама Ігар Васілевіч Карпенка, кіраўнікі раёнаў горада, прадстаўнікі грамадскасці, прадстаўнікі грамадскага аб’яднання «Белая Русь», рабочых калектываў раёна.

Настаяцель Усіхсвяцкага прыходу протаіерэй Фёдар Поўны асвяціў святой вадой мемарыяльны знак з памятным надпісам ля цэнтральнага ўваходу ў парк. Затым адбыўся святочны канцэрт з удзелам узорнапаказальнага аркестра ўнутраных войск МУС Беларусі.

File:Michail Paulau Park in Minsk city - view 12 - 1 October 2014 AD.JPG|Від на парк у заходнім кірунку
File:Michail Paulau Park in Minsk city - view 01 - 3 October 2014 AD.JPG|Дарожка ўздоўж стаўка
File:Michail Paulau Park in Minsk city - view 03 - 1 October 2014 AD.JPG|Водная гладзь стаўка
File:Michail Paulau Park in Minsk city - view 08 - 1 October 2014 AD.JPG|Дрэвы каля стаўка
File:Michail Paulau Park in Minsk city - view 11 - 1 October 2014 AD.JPG|Знак папярэджання
File:Michail Paulau Park in Minsk city - ducks - 1 October 2014 AD.JPG|Качкі на беразе
File:Michail Paulau Park in Minsk city - place - 22 September 2015 AD.jpg|Кветнік
File:Michail Paulau Park in Minsk city - flags - 22 September 2015 AD.jpg|Лаўкі
File:Michail Paulau Park in Minsk city - map - 14 September 2015 AD.JPG|Схема лыжаролернай трасы ў парку

## Развіццё парку 
 ў парку. Фота 12 красавіка 2015 г.]]
7 красавіка 2012 г. у парку ў гонар 35-годдзя Маскоўскага раёна (г. Мінск) жыхарамі раёна і ўдзельнікамі IV Усебеларускага народнага сходу была высаджана алея дрэў і ўсталяваны з гэтай нагоды мемарыяльны камень з шыльдай.

У 2013—2014 гг. у сувязі з рэканструкцыяй праспекта Дзяржынскага і будаўніцтвам Маскоўскай лініі Мінскага метрапалітэна ад станцыі Пятроўшчына да станцыі Малінаўка некалькі разоў мянялася форма дарогі ў пачатковай частцы вуліцы Касманаўтаў. З-за гэтага двойчы мяняліся ўсходнія межы парку.

У водна-зялёных зонах парка ў перыяд міграцыі назіраюцца качкі і азёрныя чайкі.

У пачатку восені 2015 г. у самым заходнім кутку парку за кошт грашовых выдаткаў кампаніі «Кока-Кола Беўрыджыз Беларусь» была створана самая вялікая ў Беларусі workout-пляцоўка для варкаўта (заняткаў фізкультурай і фітнесам па-за трэнажорнай залай на свежым паветры). Афіцыйнае адкрыццё пляцоўкі адбылося 12 верасня 2015 г., калі Мінск святкаваў Дзень горада, — пры ўдзеле кіраўніка Маскоўскага раёна Мінска Аляксандра Пятровіча Крэпака і кіраўнікоў РГА «Беларускі дзіцячы фонд», ГА «Федэрацыя „Стрыт варкаўт“», унітарнага прадпрыемства «Кока-Кола Беўрыджыз Беларусь».

На варкаўт-пляцоўцы (плошчай каля 500 квадратных метраў) знаходзіцца болей за 20 комплексаў для трэніроўкі розных відаў мускул: турнікі, рукаходы, брусы, шведскія сценкі і лаўкі. На workout-пляцоўцы ў ліку ўнікальных для Мінска элементаў маюцца: злучаныя ў трохкутнік рознаўзроўневыя турнікі для скачкоў з перахопам; змеепадобная перакладзіна; нізкі рукаход. Адначасова тут могуць трэніравацца больш за 40 чалавек. Абсталяванне пляцоўкі для варкаўта адпавядае патрабаваням і дазваляе праводзіць рэспубліканскія і міжнародныя спаборніцтвы па варкаўту (Street Workout).
 
Пасля афіцыйнага адкрыцця workout-пляцоўкі каманды па варкаўту з многіх гарадоў Беларусі (члены Беларускай федэрацыі варкаўта) правялі паказальныя выступленні, а таксама адбыўся майстар-клас ад Максіма Труханаўца (Беларусь) — сусветнага рэкардсмена па варкаўту (Street Workout) у намінацыі «Выхады сілай на дзве рукі» (з рэзультатам 21 разоў). Госцем афіцыйнага адкрыцця пляцоўкі стаў таксама музычны гурт «Litesound», які выканаў свае і замежныя песні.

На слупе ўстаноўлены сістэмы пастаяннага відэаназірання за бяспекай і парадкам на варкаўт-пляцоўцы.

File:Michail Paulau Park in Minsk city - workout 1 - 12 September 2015 AD.JPG|Майстар-клас ад сусветнага рэкадрсмена Максіма Труханаўца (Беларусь) у час адкрыцця варкаўт-пляцоўкі ў парку, 12 верасня 2015 г.
File:Michail Paulau Park in Minsk city - workout 2 - 12 September 2015 AD.JPG|Выступленні каманд у час адкрыцця варкаўт-пляцоўкі ў парку, 12 верасня 2015 г.
File:Michail Paulau Park in Minsk city - workout 3 - 12 September 2015 AD.JPG|Выступленні каманд у час адкрыцця варкаўт-пляцоўкі ў парку, 12 верасня 2015 г.
File:Michail Paulau Park in Minsk city - workout 5 - 12 September 2015 AD.jpg|Выступленні каманд у час адкрыцця варкаўт-пляцоўкі ў парку, 12 верасня 2015 г.
File:Litesound in Michail Paulau Park in Minsk city - 12 September 2015 AD.jpg|Выступленне гурта «Litesound» у час адкрыцця варкаўт-пляцоўкі, 12 верасня 2015 г.

## Збудаванні 
* 4 масты праз раку Лошыца
* 2 фантаны
* набярэжная
* памятны знак у гонар Міхаіла Якаўлевіча Паўлава
* варкаўт-пляцоўка
* дарожка для катання на ролікавых каньках
* пункт пракату
* атракцыёны
* лаўкі
* арка

File:Michail Paulau Park in Minsk city - view 06 - 1 October 2014 AD.JPG|Дэкаратыўная крыніца з вадой (тэхнічнай)
File:Michail Paulau Park in Minsk city - view 01 - 1 October 2014 AD.JPG|Фантан на акрайку парка
File:Michail Paulau Park in Minsk city - view 02 - 1 October 2014 AD.JPG|Асфальтная дарожка
File:Michail Paulau Park in Minsk city - view 04 - 1 October 2014 AD.JPG|Кармленне качак у паркавым стаўку
File:Michail Paulau Park in Minsk city - view 05 - 1 October 2014 AD.JPG|Від з моста пасярэдзіне стаўка

File:Michail Paulau Park in Minsk city - view 07 - 1 October 2014 AD.JPG|Маці на лаўцы
File:Michail Paulau Park in Minsk city - view 09 - 1 October 2014 AD.JPG|Дрэва
File:Michail Paulau Park in Minsk city - view 10 - 1 October 2014 AD.JPG|Сцежка ўздоўж стаўка
File:Michail Paulau Park in Minsk city - view 13 - 1 October 2014 AD.JPG|Від на парк у заходнім кірунку
File:Michail Paulau Park in Minsk city - video - 13 September 2015 AD.jpg|Камеры відэаназірання за бяспекай і парадкам на варкаўт-пляцоўцы

## Спасылкі 
* Адзін з мінскіх паркаў, магчыма, будзе названы ў гонар былога старшыні гарвыканкама Паўлава  // belarus.tio.by
* РАШЭННЕ МІНСКАГА ГАРАДСКОГА САВЕТА ДЭПУТАТАЎ жніўня 2012 г. № 241 Аб прысваенні наймення парку ў г. Мінску // kodeksy-by.com
* День грода в парке имени М. Павлова торжественно открыли самую большую в республике площадку для занятий Street Workout  // mosk.minsk.gov.by
* В Минске появилась самая большая в стране площадка для уличных спортсменов // onliner.by
* В Минске появилась крупнейшая в стране площадка для Street Workout // sb.by
* Составлен рейтинг самых спортивных улиц Минска  // belapan.com
* В парке Павлова откроют крупнейшую в Минске воркаут площадку // blizko.by
* *Шаршуков, С.* Спортивная площадка почти за 2 миллиарда, козы и парни с пивом. Чем живет парк Павлова, или Мухля  // tut.by

Катэгорыя:Паркі Мінска
Катэгорыя:Маскоўскі раён (Мінск)
Катэгорыя:Малінаўка (жылы раён)
Катэгорыя:З’явіліся ў 1990-я гады
Катэгорыя:1990-я ў Мінску
Катэгорыя:Праспект Дзяржынскага (Мінск)